tomron87/hebrew-wikipedia-sentences-corpus huggingface dataset:
פורטוגל שובצה למחצית הראשונה של חצי הגמר הראשון, שהתקיים ב-9 במאי 2023.
פורטוגל שובצה חמישית, אחרי לטביה ולפני אירלנד.
ב-9 במאי 2023 ביצעה מימיקאט את "Ai coração" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר.
ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות.
פורטוגל הופיעה שנייה, לפני שווייץ ואחרי אוסטריה.
"Air" (בעברית: "אוויר") הוא סינגל שהוקלט על ידי הצמד מוזיקלי הנורווגי מרקוס ומרטינוס.
הוא יצא לאור ב-25 בפברואר 2023, על ידי חברת התקליטים יוניברסל מיוזיק, כסינגל שלא מתוך אלבום.
השיר הגיע למקום הרביעי בסוורייטופליסטן, מצעד הסינגלים השוודי.
השיר נכתב על ידי הצמד בהשתתפות ג'ימי "ג'וקר" תורנפלדט, ג'ו דב ולינאה דב.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9 מיליון השמעות.
בנובמבר 2022 נחשף כי השיר עתיד להשתתף במלודיפסטיבלן, הקדם השוודי לאירוויזיון 2023. הוא העפיל לשלב הגמר לאחר זכייתו במקצה השלישי של התחרות, שם קיבל 1,406,471 הצבעות.
בגמר, דורג במקום השני עם 138 נקודות.
"Ain't Got Far to Go" הוא סינגל של הזמרת-יוצרת הבריטית ג'ס גלין.
השיר יצא ב-26 בפברואר 2016 בהוצאת חברת התקליטים אטלנטיק רקורדס.
השיר מופיע כסינגל השישי של אלבום האולפן הראשון שלה, I Cry When I Laugh.
השיר נכתב על ידי ג'ס גלין, ג'ין ג'ין, נוקס בראון וסטארסמית', והופק על ידי נוקס בראון וסטארסמית'.
נכון לספטמבר 2023, השיר הושמע למעלה מ-18 מיליון פעמים ביוטיוב, ולמעלה מ-47 מיליון פעמים בספוטיפיי.
אזורתאריךחברת תקליטיםפורמט הממלכה המאוחדת 14 בפברואר 2016 אטלנטיק רקורדס הורדת מוזיקה (Tough Love Remix) 26 בפברואר 2016הורדת מוזיקה
Airalo היא חברה המשווקת שירותי תקשורת באמצעות ESIM.
נכון ל-31 במרץ 2024, היו לשירות למעלה מ-10 מיליון משתמשים והוא זמין ב-App Store וב-Google Play ב-53 שפות.
Airalo הוא סטארט-אפ שבסיסו בארצות הברית שנוסד ב-2019 על ידי אברהם בורק ובאדיר אוזדמיר.
המטרה שלהם היא לתת לנוסעים גישה לחיבור גלובלי מיידי באמצעות טכנולוגיית eSIM.
בורק ואוזדמיר הם יזמים דיגיטליים שחוו את המגבלות של החיבור במהלך נסיעות ממקור ראשון.
טכנולוגיית eSIM הציגה הזדמנות לספק אלטרנטיבה זולה ונגישה יותר לנוסעים.
בשנת 2021 היא השיגה מימון של 5 מיליון דולר מסדרה A.
ובשנת 2023, 60 מיליון דולר בסבב גיוס מסדרה B.
אחמד תה היא חברה בריטית המתמחה בייצור, אריזה והפצה של תה.
מטה החברה הראשי נמצא בעיר סאות'המפטון, אנגליה ובשנת 2010, הקימה מטה נוסף בצ'אנדלרס פורד.
החברה מפיצה תה ליותר מ-80 מדינות ברחבי העולם באמצעות סניפי הפצה הממוקמים ברוסיה, ארצות הברית, סרי לנקה, אוקראינה, גרמניה, סין, איחוד האמירויות, הודו, איראן, סעודיה, ברזיל ואוסטרליה.
במהלך השנים, זכו מוצרי החברה ביותר מ-20 פרסי Great Taste Awards.
החברה הוקמה בשנת 1986 על ידי רחים אפשר (Rahim Afshar), נקראה על שם האב אחמד ומטרתה לייצר ולספק תה.
בשנת 2010, הקימה החברה את מוזיאון התה בסניף המרכזי שלה המסביר על תהליך הכנת התה ומכיל אוסף של מוצגי תה היסטוריים.
בשנת 2012, חתמה החברה על שיתוף פעולה עם ארגון הצדקה יו סופורט (U Support) ותרמה חדר תה ממותג שהכנסותיו מיועדות לתמיכה בילדים נכים.
בשנת 2013, זכתה החברה בפרס המשקיע האתי של השנה וזאת בזכות תמיכה בבתי יתומים במאלי, רוסיה, סרי לנקה ואוקראינה.
בשנת 2014, הצטרפה כחברה בארגון Ethical Tea Partnership ארגון ללא מטרות רווח המסייע לארגונים הפועלים בתעשיית התה להתמודד עם סיכונים בשרשרת האספקה.
AirPods Max הן אוזניות Bluetooth אלחוטיות מסוג "אוזניות קשת", שתוכננו על ידי אפל והושקו ב־15 בדצמבר 2020. ה־Max הוא הדגם המתקדם ביותר בסדרת ה־AirPods, לצד הדגמים הנוספים בסדרה: AirPods, ו־AirPods Pro.
אפל הכריזה על AirPods Max ב-8 בדצמבר 2020 באמצעות הודעה לעיתונות, ושחררה אותן ב-15 בדצמבר 2020.
ל-AirPods Max יש שבב H1 בכל צד של האוזניות, שבב זה נמצא גם בדור השני של ה-AirPods וב-AirPods Pro מהדור הראשון.
כמו ב-AirPods Pro, גם ל-AirPods Max יש טכנולוגיית ביטול רעשים אקטיבי (ANC) שמפחיתה רעשים חיצוניים, וכן מצב שקיפות (אמביאנט) המאפשר למשתמשים לשמוע את הצלילים בסביבתם.
גלגלת השליטה, הדומה לזה שב-Apple Watch, מאפשר שליטה נוחה על האוזניות, כולל הפעלת והשהיית אודיו, שליטה בעוצמת הקול, דילוג על שירים, ניהול שיחות טלפון והפעלת Siri.
בנוסף, חיישני קרבה מובנים מזהים כאשר האוזניות על ראש המשתמש, ומפסיקים או מפעילים את השמע בהתאם.
הטכנולוגיה של אודיו מרחבי (Spatial Audio) משתמשת בגירוסקופים ובמדי תאוצה פנימיים למעקב אחר תנועות הראש של המשתמש, על מנת ליצור חוויה דמוית קולנוע.
ל-AirPods Max יש שבב H1 בכל כוס אוזניים, שנמצא גם בדור השני של ה-AirPods וב- AirPods Pro מהדור הראשון.
AirPods Max, כמו ה-AirPods Pro, מגיעים עם טכנולוגיית ביטול רעשים אקטיבי של אפל לחסימת רעשים חיצוניים, ומצב שקיפות להאזנה לצלילים מסביב למשתמשים.
"הכתר הדיגיטלי", בדומה לזה של Apple Watch, מאפשר למשתמשים להפעיל או להשהות אודיו, לשלוט בעוצמת הקול, לדלג על רצועות, לשלוט בשיחות טלפון ולהפעיל את Siri .
חיישני קרבה מזהים אוטומטית כשהם על ראשו של משתמש ומפעילים או משהים אודיו בהתאם.
אודיו מרחבי משתמש בגירוסקופים מובנים ובמדי תאוצה כדי לעקוב אחר תנועת ראשו של המשתמש ולספק את מה שאפל מתארת כחוויה "דומה לתיאטרון".
אפל מצהירה על חיי סוללה של 20 שעות ב-AirPods Max, כאשר טעינה של חמש דקות מספקת זמן האזנה של כשעה וחצי.
האוזניות נטענות באמצעות חיבור Lightning, המשמש גם לחיבור אודיו קווי (line-in).
לצורך כך, אפל מציעה למכירה כבלים ייעודיים עם חיבורים מסוג USB-A, USB-C ו-3.5 מ"מ שאפל מוכרת בנפרד.
ה־AirPods Max מגיעות עם נרתיק ייעודי המכונה "Smart Case".
נרתיק זה מכיל מגנטים מובנים.
עם הכנסה של האוזניות לנרתיק, מעבירים אותן למצב חיסכון באנרגיה.
ב־20 בספטמבר 2024 יצא עדכון ל־AirPods Max בעדכון יצאו צבעים חדשים וחיבור הטעינה שונה ל־USB-C .
ה־AirPods Max תומך בכל מכשיר שתומך ב־Bluetooth, כולל מכשירי אנדרואיד ו־Windows, אם כי תכונות מסוימות כגון Siri דורשות מכשיר אפל עם iOS 14.3, iPadOS 14.3, watchOS 7.2, tvOS 14 או macOS Big Sur .
מפרט טכני השוואתי של כל דגמי AirPodsמקרא צבעיםצבעהסברבתהליכי ייצורהופסקוינטג' – מוצרים שהופסקו לפני 5–7 שנים ואינם תומכים בגרסת התוכנה האחרונה.
תמיכת חומרה ניתנת רק דרך ספקי שירות של אפל בארצות הברית ובטורקיה.מיושן – מוצרים שהופסקו לפני 7 שנים ואינם מקבלים יותר תמיכת חומרה מאפל או ספקי שירות, וגם אינם תומכים בגרסת התוכנה האחרונה.
Aladdin Sane הוא אלבום משנת 1973 של המוזיקאי הבריטי דייוויד בואי.
על אף שהאלבום כולל כמה מלהיטיו הגדולים ביותר של בואי, הרי שבהתייחסות לאלבום כאל מיכלול שלם, חלוקות דעות מבקרי המוזיקה.
ברשימת 500 האלבומים הגדולים בכל הזמנים שערך בשנת 2003 מגזין המוזיקה רולינג סטון, הגיע האלבום למקום 277. ברשימת 100 האלבומים הגדולים של שנות ה-70 שערך אתר האינטרנט פיטצ'פורק, הגיע האלבום למקום ה-77.
שם האלבום הוא משחק מילים של "A Lad Insane".
גרסה מוקדמת של השם היא "Love Aladdin Vein", אשר בואי הציע בשל תופעות הלוואי של הסמים שלו.
אף על פי שבאופן טכני זו דמות חדשה של בואי, Aladdin Sane הוא בעיקר התפתחות של זיגי סטארדאסט בהופעותו ובאישיותו, כפי שמעידה הכריכה וההופעות של בואי בשנת 1973, שהגיעה לשיאה ב"פרישה" של זיגי ב-Hammersmith Odeon ביולי באותה השנה.
Aladdin Sane תואר על ידי בואי בעצמו כ"זיגי הולך לאמריקה"; רוב השירים הם תצפיות שהוא כתב במהלך נסיעות בזמן Ziggy Stardust Tour שלו.
הביוגרף כריסטופר סנדפורד האמין כי האלבום הראה כי בואי "היה מזועזע בעת ובעונה אחת על ידי אמריקה".
רגשותיו המעורבים מהמסע נבעו, לדבריו של בואי, מ"רצון לעלות על הבמה בביצוע השירים שלי, אבל מצד שני לא ממש רוצה להיות באוטובוסים האלה עם כל האנשים המוזרים האלה...
אז Aladdin Sane היה פיצול של האמצע".
סוג זה של "סכיזופרניה", כפי שתיאר זאת בואי, הועבר בכריכה על ידי האיפור שלו, שם הברק מייצג את הזוגיות של המוח, אם כי מאוחר יותר הוא סיפר לחברים כי הנער המטורף משיר הנושא של האלבום הוא בהשראת אחיו הסכיזופרן, טרי.
בואי עצמו העלה את רעיון הברק על פניו, אך אמר שהדמעה היא רעיון של בריאן דאפי: "הוא [בריאן] שם את זה אחר כך, פשוט הקפיץ את זה שם, חשבתי שזה די מתוק".
הוא נחשב לאחד הדימויים האייקוניים ביותר של בואי, זה תואר בתור "המונה ליזה של עטיפות אלבומים" על ידי מיק מקאן בריאיון לגארידאן.
ביולי 1973 הכריז בואי בסיום מסע ההופעות שליווה את אלבומו The Rise and Fall of Ziggy Stardust and the Spiders from Mars, כי זיגי, הדמות אותה שיחק בואי, יורד מהבמה ולא ישוב.
אי לכך יש הרואים ב-Aladdin Sane דמות חדשה.
האלבום הוקלט בלונדון החל מדצמבר 1972 ועד ינואר 1973, בין נסיעותיו של בואי להופעות בארצות הברית.
האלבום ניחן בצליל רועש וכבד יותר, ממה שמוכר באלבומיו הקודמים של בואי, בנוסף האלבום כולל כמה רגעים מרהיבים בהם משתלב צליל ג'אז אוונגרדי, עליו אחראי הפסנתרן מייק גרסון.
האלבום עצמו הגיע למקום ה-17 באמריקה, והיווה למעשה את אלבומו המצליח ביותר של בואי עד אותה העת.
דייוויד בואי - שירה, גיטרה, מפוחית, קלידים, סקסופון, קולות
מיק רונסון - גיטרה, פסנתר, קולות
מיק "וודי" וודמנסרי - תופים
בראין ווילשוי - סקסופון, חליל
"Airplanes" (בעברית: "מטוסים") הוא שיר של הראפר האמריקאי B.o.B בו משתתפת גם הזמרת היילי ויליאמס, מאלבום הבכורה של B.o.B B.o.B Presents: The Adventures of Bobby Ray.
Airplanes יצא כסינגל ב-13 באפריל 2010, וזכה להצלחה במצעדי פזמונים ברחבי העולם ואף הגיע למקום הראשון המצעד הבריטי ולמקום השני במצעד ההוט 100. "Airplanes" היה מועמד לפרס גראמי בקטגוריית "שיתוף הפעולה הקולי הטוב ביותר (פופ)".
השיר הגיע למקום השישי במצעד סוף השנה של הבילבורד הוט 100, ולמקום השביעי במצעד סוף השנה הבריטי ובמצעד סוף השנה של גלגלצ.
לשיר יצא גם שיר המשך, "Airplanes, Part II", בו משתתף, מלבד B.o.B והיילי ויליאמס, גם אמינם.
השיר נכלל במספר רשימות שפרסמו גופי תקשורת שונים לסיכום האלבומים הטובים והאהובים ביותר לשנת 2010. אאוחניה מונזון ממגזין Access Hollywood הכלילה את השיר במקום התשיעי לפי בחירתה ברשימת 10 האלבומים הטובים ביותר לשנת 2010.
Airliners.net הוא אתר העוסק בתעופה שנוסד בשוודיה על ידי יוהאן לונדגרן בספטמבר 1997. ב-27 ביולי 2007 נרכש האתר בידי חברת Demand Media, שבסיסה בסנטה מוניקה קליפורניה.
על פי החברה, מדובר באתר הגדול בעולם מסוגו, עם למעלה מ-80 מיליון דפים נצפים בחודש.
באתר תמונות הקשורות לתעופה, חדשות מתחום התעופה, מידע על כלי טיס, פורומים וחדר צ'אט.
האתר משמש חובבי תעופה וכן מסייע לתצפיתנות כלי טיס.
האתר הוקם במתכונתו הראשונית בשנת 1994 על ידי יוהאן לונדגרן, תחת השם "Modern Airlines".
בשנת 1997 הוקם "Airliners.net" המכיל תמונות אותם מצלמים חובבי תעופה ברחבי העולם, ופורום גולשים.
במאי 2006 חגג האתר את התמונה המיליון שלו.
ביולי 2007 רכשה חברת "Demand Media" את האתר, ובמאי 2008 עוצב האתר מחדש, ונוספה בו האפשרות לבחור את צבע הרקע של כל דף.
בסיס הנתונים הכיל ב-18 באפריל 2011 1,903,622 תמונות הקשורות לתעופה, בליווי הסבר על התמונה ומקום הצילום.
באתר ניתן לחפש מידע לפי מילות מפתח כרישום כלי הטיס, מספר הקו, מקום הצילום, דגם כלי הטיס, חברת התעופה, וצלם.
על מנת להבטיח את איכות התמונות באתר, עוברת כל תמונה ביקורת של מפעילי האתר.
באתר ניתן להגיב על התמונות ולדרגם, כמו כן ניתן לרכוש באתר תמונות.
הפורומים באתר נחלקים לקטגוריות כתעופה אזרחית, צבאית וחלל, חובבי תעופה, תצפיתנות כלי טיס ועוד.
באפריל 2011 היו באתר 133,140 חברים, מספר ההודעות בפורום התעופה האזרחית עבר את ה-4,000,000.
בנוסף לפורומי הדיון, באתר חדרי צ'אט המנוהל על ידי מפעילי האתר.
כדי להשתתף בדיונים ובצ'אט המשתמשים נדרשים להרשם.
First Class Mamber חשבון המאפשר לצפות באתר ללא פרסומות, צפייה בתמונות ללא סימני מים ובמסך מלא, שטח אחסון של 10 MB, ועוד.
עלות הרשמה לחשבון זה: 5 דולר לחודש.
Premium Membership חשבון המאפשר גישה לצ'אט ולדיון בפורומים.
לחשבון זה נדרשים המשתמשים לשלם סכום חד פעמי של 25 דולר.
Free Photographer Account חשבון חינמי המאפשר יצירת פרופיל ואלבום תמונות.
בנוסף מפרסם האתר חדשות הקשורות בתעופה, ומסד נתונים גדול על סוגי כלי טיס המבוסס על הספר "The International Directory of Civil Aircraft".
ל-Airliners.net שני אתרי אחות: myaviation.net המפרסם את התמונות שלא עוברות את ביקורת האתר.
אתר נוסף הוא flightlevel350 המפרסם סרטונים הקשורים בתעופה.
Airfix Dogfighter הוא משחק וידאו למחשבים אישיים המדמה טיסה.
המשחק מבוסס על המותג הפופולרי Airfix של מודלי מטוסים מפלסטיק.
יצא לאור לראשונה ב-14 בינואר שנת 2000, בצפון אמריקה ואירופה.
המשחק משוחק מזווית המציגה את מטוס השחקן מאחוריו, או מלמעלה לו.
חמישה עשר סוגי מטוסים ממלחמת העולם השנייה עומדים לרשות השחקן, וניתן לעצב את ההדפס שעל גבי המטוסים באופן אישי.
המשחק מתבצע בסביבת בית תלת־ממדי, בסגנון שנות ה-50, כשכל הכלים המשתתפים במשחק הם מיניאטורות של כלים צבאיים.
במשחק פזורים חפצים שבירים, המאפשרים לשחקן לקבל כתוצאה משבירתם הטבות שונות.
קיימות 20 משימות, וכל עשר מהן מיועדות כנגד הצבא שב-10 האחרות, בחלקים השונים של הבית.
לרוב החדרים נדרש מפתח כדי להיכנס, והוא מתגלה במהלך המשחק ובהתאם למשימה.
כשהשחקן שייך לכוחות שבקומה העליונה.
הוא אינו יכול לרדת במדרגות ליותר ממספר שניות, משם שטיל אקראי יפגע בו והוא יושמד.
הדבר תקף גם למתחיל בקומה התחתונה שאינו יכול לעלות.
בשלב האחרון של מסע המלחמה של אחד מהצדדים, ניתן לסייר בכל הבית באופן חופשי.
מנוע המשחק תומך ב-9 סוגי נשק.
מכונת הירייה, הרקטה, הפצצה, והתותח, זמינים לשני הצדדים, ויכולים להשתדרג ב-4 רמות, בשל אכילת אלמנטים המיועדים לכך.
לכל צד יש שני כלי נשק ייחודיים לו, במשחק מול המחשב.
צד אחד יכול להשתמש בטילים מונחים, ובלייזר של קרן חלקיקים, כשלעומתו הצד השני משתמש בפצצות מוצנחות, ובסלילי טסלה המסוגלים להכות יחידות מרובות במקביל.
בשתי המשימות האחרונות של סיום מסעי המלחמה, שני הצדדים מקבלים יכולת כשחקנים אנושיים להפעיל פצצה גרעינית.
כלי הנשק הייחודיים אינם ניתנים לשדרוג.
במהלך המלחמה הלוחמה מתבצעת מול טנקים שהיו פופולריים במלחמת העולם השנייה, כדוגמת הצ'רציל, הטיגר, וה-M4 שרמן.
בנוסף לכלים שהוזכרו למעלה, ניתן לפגוש במשחק בצוללות, צפלינים, ג'יפים, ומתקני בליסטיקה שונים.
במדור מיוחד במשחק, ניתן לערוך הן את ההדפסים והסמלים שעל גבי המטוסים, והן את תוך הבית על כל חפציו.
בנוסף ניתן להגדיר התנהלות של חפצים בהתאם לשלב הנבנה, כגון גילוי מפתח לדלת בזמן פיצוץ חפץ מסוים.
Aircrack-ng היא תוכנת רשת המורכבת מרחרחן, תוכנת פריצה ל-WEP ו-WPA/WPA2-PSK ברשת אלחוטית של תקן 802.11.
התוכנה עובדת עם כל בקר ממשק רשת אלחוטית שמנהל ההתקן שלו תומך במצב ניטור בסיסי, ויכול לרחרח חבילות בתעבורה בתקני המשנה של 802.11, 802.11b, 802.11g, ו-802.11a.
התוכנה רצה על לינוקס ובגרסה זו נארזה ל-OpenWrt, בנוסף רצה התוכנה גם על חלונות.
התוכנה עברה פורטינג לפלטפורמות Zaurus ו-Maemo.
באפריל 2007 קבוצה באוניברסיטה הטכנית של דרמשטדט שבגרמניה פיתחה שיטת תקיפה חדשה המבוססת על פרסום מדעי שנכתב על ידי עדי שמיר על צופן ה-RC4. תוכנית מחשב זו, שנקראה "PTW", הפחיתה את מספר וקטורי האתחול שנדרשו לפענח מפתח WEP, וכללה את הכלי aircrack-ng החל מגרסה 0.9.
Aircrack-ng מהווה פיצול מהפיתוח המקורי של מיזם Aircrack.
Akon Lighting Africa (בתרגום חופשי: אייקון מאיר את אפריקה) הוא פרויקט שהחל ב-2014 על ידי זמר ההיפ-הופ אייקון עם סמבה בת'ילי ות'יון ניאנג, השואף לספק חשמל באמצעות אנרגיה סולארית באפריקה.
על פי אייקון, הוא ות'יון ניאנג גדלו במחוז קאולאק שבסנגל, בעיר ללא חשמל.
ב-2013 שניהם החליטו לעזור להניע את הטרנספורמציה באפריקה.
סמבה בת'ילי, יזם ממאלי, הצטרף אליהם וסיפק פתרונות ממוקדים דרך החברה שלו, Solektra INT, אשר מספקת ציוד המופעל באמצעות אנרגיית שמש.
באמצעות השילוב בין הרשתות, הם החלו פרויקט בפברואר 2014. הפרויקט כעת מספק חשמל ב-14 מדינות אפריקאיות ומעסיק יותר מ-5,000 אנשים צעירים ברובם המתקינים ומתחזקים ציוד סולארי.
מאז השקת הפרויקט ב-2014, הצוות של אייקון פועל ב-11 אומות, וביניהן: גינאה, סנגל, מאלי, ניז'ר, בנין, ו-סיירה לאון.
צוות הפרויקט הודיע על השקת האקדמיה הסולארית בבמקו, מאלי ב"פורום אנרגיה בת קיימא" השני של האומות המאוחדות, בעיר ניו יורק.
האקדמיה הסולארית תלמד תלמידים על שימוש בלוחות סולארים שבעזרתם הם יוכלו להאיר את אפריקה.
סמבה בת'ילי אמר בראיון: "יש לנו את השמש ואת הטכנולוגיות החדשניות כדי להביא חשמל לבתים ולקהילות.
כעת עלינו לגבש מומחיות אפריקאית, וזאת המטרה שלנו."
Al Araba 1 היא מכונית ספורט, מהודרת, בתצורת קופה מתוצרת Al-Araba Company (קרוי גם: "al-araba-group") אשר יוצרה בערב הסעודית בשנת 2003.
דגם ה-"Al Araba 1" מבוסס על דגם המיצובישי לנסר, מתוצרת היפנית.
דגם ה-"Al Araba 1" היה הדגם הרכב האזרחי הראשון שיוצר בערב הסעודית.
דגם ה-"Al Araba 1" מוגדר כ"דגם מהודר"
הדגם הוצג לראשונה בתערוכת הרכב הבינלאומית של ז'נבה בשנת 2003
החלק האחורי של דגם ה-"Al Araba 1" מזכיר מאוד את דגם ה-"קרייזלר קרוספייר" האמריקאי
אקבוט היה וירוס מחשב שנבנה על ידי ההאקר אוואן ווקר (Owen Walker) מניו זילנד.
הווירוס הופץ באמצעות שימוש בפרוטוקול IRC והדביק 1.3 מיליון מחשבים.
לאחר ההדבקה הראשונית מחשבו של הקורבן אפשר לתוקף חיצוני להשתלט עליו ולבצע פעולות בשמו.
בעזרת מחשבי הקורבנות בנה התוקף בוטנט זדוני שסייע לו באיסוף נתונים, שליטה על תהליכי מערכת וביצוע התקפות מניעת שירות.
ווקר נעצר בחודש אפריל 2008, במהלך מבצע של ה-FBI לתפיסת פושעי סייבר המהווים איום על הביטחון הלאומי, אך שוחרר ולא הורשע לאחר שבית המשפט פסק לטובתו.
Akt או פרוטאין קינאז B (PKB) הוא פרוטאין קינאז הספציפי לזרחון של סרין/תריאונין המשחק תפקיד חשוב במגוון תהליכים תאיים, בהם שגשוג תאי, שעתוק, אפופטוזה והישרדות תאית, מטבוליזם של ליפידים ושל גלוקוז, אנגיוגנזה ועוד.
בגלל פעילותו הפרו-הישרדותית בקרב תאים, Akt הוא אונקוגן בולט מאוד.
למעשה, מסלול מעבר האותות בו הוא משמש מרכיב מרכזי - מסלול PI3K-Akt, הוא מסלול מעבר האותות בו קיים מספר המוטציות הרב ביותר בגידולים סרטניים אצל בני אדם, בלמעלה מ-40% מכלל סוגי הגידולים השונים.
מסיבה זו הפך Akt לאטרקטיבי מאוד בתחום חקר הסרטן.
נוסף על כך, פעילות לקויה של Akt מקושרת גם לסוכרת מסוג 2, למחלות קרדיו-וסקולריות ונוירודגנרטיביות וכן להיפוטרופיה שרירית.
ל-Akt יש 3 איזופורמים שונים - Akt1, Akt2 ו-Akt3, אשר חולקים הומולוגיה רחבה עם פרוטאין קינאז A, G וC.
כל שלושת האיזופורמים של Akt בנויים מ-3 דומיינים שמורים: בצד האמיני - דומיין הומולוגי לפלקסטרין (PH domain), במרכז - דומיין קינאז (kinase domain), ובצד הקרבוקסילי - דומיין בקרתי (regulatory domain ובקיצור RD) בעל מוטיב הידרופובי, שלו מאפיינים של קינאז AGC.
לעיתים הדומיין הקרבוקסילי מכונה בפשטות hydrophobic motif (ובקיצור HM) בגלל המוטיב ההידרופובי המופיע בו.
דומיין ה-PH נתגלה בתחילה בחלבון פלקסטרין, שהוא חלבון המטרה העיקרי שעובר זרחון על ידי פרוטאין קינאז C בטסיות דם.
ככלל, דומיין PH יכול ליצור אינטראקציות עם תוצרים ליפידים ממברנליים המיוצרים על ידי פוספואינוזיטיד 3 קינאז (PI3K), כדוגמת פוספטידילאינוזיטול 3,4,5-טריפוספט (PIP3).
אנליזה ביוכימית של Akt חשפה שדומיין ה-PH שלו יכול לקשור הן את PIP3 והן את פוספטידילאינוזיטול 3,4-ביפוספט (PI(3,4)P2) באפיניות זהה.
לדומיין ה-PH יש תפקיד חשוב הן בשינוע של Akt לממברנה והן זיהוי על ידי קינאזות הנמצאות במעלה הזרם ל-Akt (כלומר - מזרחנות אותו)
דומיין הקינאז (או הדומיין הקטליטי), אשר ממוקם בחלק המרכזי של החלבון, חולק דמיון רב עם קינאזות AGC אחרים כמו פרוטאין קינאז A, פרוטאין קינאז C, p70S6K ו-p90RSK.
כמו קינאזות רבים אחרים, גם ל-Akt יש לולאת אקטיבציה שמורה החשובה מאוד לאקטביציה שלו, המסומנת על ידי מוטיב DFG (חומצה אספרטית-פנילאלנין-גליצין) ומוטיב APE (אלנין-פרולין-גלוטמט), בתחילת הלולאה ובסופה, בהתאמה.
הלולאה ממוקמת באונה הקרובה יותר לצד הקרבוקסילי של החלבון (c-lobe), ובה קיים שייר תריאונין שמור, שזרחון שלו הוא צעד הכרחי לאקטיבציה של Akt.
בנוסף, לכל 3 האיזופורמים של Akt יש תוספת של כ-40 חומצות אמינו בצד הקרבוקסילי של החלבון (דומיין RD או HM).
אזור זה מכיל מוטיב הידרופובי של F-X-X-F/Y-S/T-Y/F (פנילאלנין - X - X - פנילאלנין/טירוזין - סרין/תריאונין - טירוזין/פנילאלנין), כאשר X יכול להיות כל חומצה אמינית אחרת, והוא שמור אצל כל משפחת קינאזות ה-AGC.
אצל כל היונקים, הרצף שנמצא ב-3 האיזופורמים של Akt הוא זהה - FPQFSY (פנילאלנין-פרולין-גלוטמין-פנילאלנין-סרין-טירוזין), מלבד מאחד הוריאנטים של Akt3, Pkbγ-1, המתקבל משחבור חליפי אצל האדם ואצל העכבר, החסר את המוטיב הזה.
לכן ביונקים, זרחון של שייר התריאונין הממוקם בללואת האקטיבציה בדומיין הקינאז ושל שייר הסרין הממוקם בדומיין הרגולטורי (RD), חיוניים לאקטביציה מלאה של Akt.
פעילותו של Akt מבוקרת במורד הזרם לקולטני גורמי גידול מסוג טירוזין קינאז, כדוגמת חברי משפחת EGF, אינסולין, PDGF, FGF ו-VEGF.
המיקום המדויק של שיירי הסרין והתריאונין השמורים משתנה בין האיזופורמים השונים של Akt - Ser473 ו-Thr308 ב-Akt1; Ser474 ו-Thr309 ב-Akt2; Ser472 ו-Thr305 ב-Akt3. בנוסף, את שייר התריאונין מזרחן PDK1, ואת שייר הסרין מזרחן mTORC2, והדבר מביא לאקטיבציה של Akt.
כתוצאה מהזרחון של Thr308 הממוקם בדומיין הקטליטי של Akt על ידי PDK1, מתרחש שינוי קונפורמציונלי בחלבון המגביר את האפיניות של הסובסטרט ל-Akt ומקדם את פעילות הקינאז של Akt, וכתוצאה מהזרחון של Ser473 על ידי mTORC2, חלה עלייה באפיניות של Akt ל-PDK1 וכך יש עלייה בפעילות Akt.
ממצאים אלו מעידים על כך ש-2 האתרים השמורים הללו הם הכרחיים ומספיקים לאקטיבציה מלאה של Akt.
בקרים שליליים חשובים של מסלול מעבר האותות PI3K/AKT כוללים את הגנים מדכאי הסרטן והפוספטאזות PTEN, PP2A ו-PHLPP, שגורמים, בהתאמה, לדה-פוספורילציה, של PIP3, Thr308 (ב-Akt) ו-Ser473 (ב-Akt).
בקרה על ידי חלבונים אחרים
קיימים מספר חלבונים שמקיימים אינטראקציה עם Akt, כאשר רבים מהם הם סובסטרטים של Akt אשר ברוב המקרים אינם משפיעים על פעילות הקינאז של Akt.
עם זאת, קיימים מספר חלבונים נוספים מלבד PDK1 ו-mTORC2 שמבקרים את הפעילות של Akt:
CTMP - בקר שלילי של Akt הנקשר לדומיין הרגולטורי (RD) שבצד הקרבוקסילי של Akt, כאשר האינטראקציה נוצרת בצמוד לממברנת התא.
כאשר ביטאו ביתר את CTMP, הדבר גרם לזרחון מועט יותר של Ser473 ו-Thr308, וכך לאני-אקטיבציה של Akt.
מעבר לזה, ביטוי ביתר של CTMP הביא לנסיגה בגידול סרטני שנגרם על ידי v-Akt (חלבון Akt ממקור ויראלי), הן in vivo והן in vitro.
ממצאים אלו מעידים של-CTMP קיימת חשיבות פוטנציאלית לשמור את Akt במצב לא-מזורחן ולא-פעיל באמצעות אינטראקציית חלבון-חלבון פיזית בין שניהם.
ככל הנראה ל-Grb10 קיים תפקיד בטרנסלוקציה של Akt לממברנת התא, ורמות הביטוי שלו משפיעות בצורה מאוד משמעותית על פעילותו של Akt.
קרטין 10 - אחד מהמרכיבים העיקריים של סיבי הביניים בשלד התא.
הוא יודע לקשור את Akt ובאופן זה "לכלוא" אותו בשלד התא, וכך לעכב את הטרנסלוקציה שלו לממברנת התא.
דבר זה גורם לאינ-אקטיבציה של Akt, ולכן לעיכוב תהליכי שגשוג תאי.
חלבוני עקת חום (HSP) - חלבונים המעורבים בהגנה על חלבונים אחרים מדגרדציה בעקבות החשיפה לעקת חום.
כבר בסוף המאה ה־20 התחילו להצטבר עדויות על כך שהאקטיבציה של Akt גוברת בעקבות פעילות של חלבוני עקת חום באופן ששיא האקטיבציה מתרחש 10 דקות לאחר החשיפה לעקת החום.
עד היום אופיינו 2 חלבוני עקת חום שיוצרים אינטראקציה עם Akt: Hsp27 ו-Hsp90. מחקרים מצאו ש-Hsp27 נקשר באופן ספציפי לאיזופורמים השונים של Akt, בהתאם.
כמו כן, מחקר נוסף מצא כי האינטראקציה של Hsp27-Akt מובילה לאקטיבציה של Akt, ולמניעת אפופטוזה בנויטרופילים.
נמצא כי Akt מסוגל ליצור קומפלקסים עם חלבון עקת החום Hsp90, באופן ש-Hsp90 יוצר אינטראקציה עם האזור המרכזי של דומיין הקינאז של Akt (חומצות אמינו 229–309), וכך שעיכוב והפרעה של הקומפלקס מקדם דה-פוספורילציה של Akt והורדת פעילות הקינאז.
הקישור בין Akt ל-Hsp90 אינו ישיר, ומתווך על ידי הקו-שפרון CDC37. נמצא כי כאשר Akt קשור בקומפלקס עם CDC37 ועם Hsp90 הוא נמצא במצבו הפעיל, ומזרחן את GSK3B בתנאי in vitro.
באופן זה, Akt פעיל מיוצב על ידי אינטראקציה ויצירת קומפלקס עם CDC37/Hsp90, המגן עליו מפני דה-פוספורילציה ופוטנציאלית גם מדגרדציה.
Akt מהווה צומת חשוב במספר רב של קסקדות של מעברי אותות בתא, במורד הזרם לקולטני גורמי גידול מסוג טירוזין קינאז ולקולטנים המצומדים לחלבון G.
מסיבה זו, האיזופורמים השונים של Akt משחקים תפקידים חשובים במגוון רב של תהליכים תאיים בהם הישרדות, שגשוג, גדילה, נדידה, קוטביות, מטבוליזם של ליפידים וגלוקוז, התכווצות של שרירי השלד ושל תאי שריר הלב, אנגיוגנזה והתחדשות עצמית של תאי גזע.
פעילות לקויה של Akt מקושרת לסרטן, לסוכרת מסוג 2, למחלות קרדיו-וסקולריות ונוירודגנרטיביות ולהיפוטרופיה שרירית.
הסובסטרטים של Akt מכילים לעיתים קרובות מוטיב קונצנזוס של R-X-R-X-X-S/T (מכונה "phospho-Akt-substrate consensus motif").
אנליזה של מוטיב הקונצנזוס הזה מצביעה על כך שקיימים אלפי סובסטרטים תוך-תאיים פוטנציאליים ל-Akt, אך עד כה אופייני רק כ-60–70 סובסטרטים כאלו.
Akt יכול להשפיע הן בצורה חיובית והן בצורה שלילית על פעילות הסובסטרטים הללו (אם כי לרוב הוא גורם לעיכוב שלהם), וכן לשנות את מיקומם התוך-תאי או לשנות את יציבותם.
מוות תאי אפופטוטי הוא מאפיין נפוץ של תהליכים פיזולוגיים ופתולוגיים רבים, ול-Akt תפקיד מכריע בקידום הישרדות התא כתגובה לגורמי גידול, לאונקוגנים ולעקה תאית.
בנוסף, Akt מזרחן מספר חלבונים פרו-אפופטוטיים, ובכך משנה את פעילותם באופן ישיר.
החלבון Bad, למשל, היה אחד מחלבוני המטרה הראשונים של Akt שזזהו; Bad הוא חלבון פרו-אפופטוטי ממשפחת Bcl-2 בעל דומיין BH-3 בלבד, הנקשר לחלבונים Bcl-2 או Bcl-xL, ובכך מעכב את פעילותם האנטי-אפופטוטית.
פקטורי הישרדות מעוררים את הזרחון של Bad (בשייר Ser136) על ידי Akt, והדבר גורם ליצירת אתר קישור לחלבונים ממשפחת 14-3-3, וכתוצאה מכך לשחרור של Bad מחלבוני המטרה שלו ולהפרעה ביכולתו ליצור אינטראקציה עם Bcl-2/Bcl-xL הממוקמים בממברנה החיצונית של המיטוכונדריה.
היכולת לזרחן את Ser136 אצל Bad ובכך לעכב את פעילותו הפרו-אפופטוטית, היא חיונית לאפקט ההישרדותי של Akt על נוירונים וסוגי תאים נוספים.
בדומה לכך, זרחון של החלבון הפרו-אפופטוטי Bax (בשייר Ser 184) על ידי Akt, מעכב את שינועו של Bax למיטוכונדריה, ובכך מונע ממנו לעבור שינוי מבני חיוני המתרחש לאחר אינדוקציה של האפופטוזה.
חלבון נוסף אותו מזרחן Akt הוא קספאז 9, ציסטאין פרוטאז שמעורב בבקרה ובהוצאה לפועל של תהליך האפופטוזה, כאשר אקטיבציה שלו מתאפשרת רק באמצעות ביקועו על ידי קומפלקס האפופטוזום הנוצר לאחר שחרור של ציטוכרום c מהמיטוכונדריה.
זרחונו של קספאז 9 על ידי Akt מונע את ביקועו ואת האקטיבציה שלו, וכך מעכב את האפופטוזה.
כמו כן, Akt מזרחן את החלבון ASK-1 (בשייר Ser 83) ובכך מחליש את פעילותו הפרו-אפופטוטית; ASK-1 פועל בעת מצבי עקה, ומעביר אותות עקה ל-JNK ולפרוטאין קינאזות מופעלי מיטוגן p38, ובכך מפעיל מסלולי אותות מיוחדים של אפופטוזה המושרית בעקבות עקה.
מלבד עיכוב של חלבונים פרו-אפופטוטיים, Akt פועל גם על חלבוני מטרה המקדמים הישרדות תאית, בהם למשל IKKα, שכאשר מאוקטב על ידי Akt - הוא עובר זרחון ובאמצעות כך מקדם דגרדציה של I-κB, הקופקטור שמעכב את NF-κB מלהיכנס לגרעין התא.
הדבר מאפשר ל-NF-κB לעבור שינוע לתוך גרעין התא, ושם הוא משעתק גנים פרו-הישרדותיים כמו IAP1 ו-IAP2. Akt גם מבקר באופן חיובי את פעילותו של פקטור השעתוק CREB, על ידי זרחון ישיר באתר Ser133. הזרחון משרה את קשירתם של חלבוני עזר ל-CREB, הדרושים לו כדי לשעתק גנים אנטי-אפופטוטיים כדוגמת Bcl-2 ו-Mcl-1.
כתוצאה מכך, p53 עובר דגרדציה תכופה בהרבה, ופעילותו הפרו-אפופטוטית מעוכבת.
ככלל, קיימים בתא קינאזות המתפקדים כחלבוני פיגום, שבין היתר יוצרים קומפלקס עם מספר חלבונים אחרים הקשורים למסלולי מעבר אותות שונים בתא, באופן שמביא לכך שאותם חלבונים ימצאו בסמיכות ויוכלו לבצע את מעברי האותות.
זהו מנגנון חשוב וחיוני בתא, הקובע מתי סיגנל מסוים למעשה יופעל.
אמנם טרם נמצאו חלבוני פיגום הנקשרים ישירות ל-Akt, אך Akt נמצא משתתף ביצירת קומפלקסים של חלבוני פיגום עם חלבונים אחרים המהווים סובסטרטים שלו.
למשל, Akt יכול לקשור 2 סוגים של חלבוני פיגום במסלול MAPK מתווך עקה (SAPK): ראשית, Akt1 יכול להיקשר ל-JIP1, חלבון פיגום של JNK בנוירונים, וכך להוריד את האפיניות של MLK3 ל-JIP1, וכתוצאה מכך להביא לירידה באקטיבציה של JNK (ומניעת אפופטוזה בנוירונים).
שנית, Akt יכול להיקשר ל-POSH, חלבון פיגום במסלול MLK-JNK, ולעכב את המשך מעבר האותות במורד הזרם ל-JNK.
לא כל המסלולים המאוקטבים על ידי Akt חשובים וממלאים תפקיד מרכזי בכל סוגי התאים.
למשל, בתאי שריר חלק וסקולרי (VSMCs), Akt מונע אפופטוזה בעיקר באמצעות עיכוב של FOXO3a ושל GSK3.
אחת מהפונקציות השמורות ביותר של Akt היא תפקידו בקידום גדילה תאית (למשל, עלייה בנפח התא ובמסת מרכיביו).
הדבר נעשה בעיקר באמצעות הקומפלקס החלבוני mTORC1, שפעילותו מבוקרת על ידי כמות הנוטריינטים בתא ועל ידי אותות גורמי גידול.
mTORC1 הוא בקר בעל תפקיד חיוני באתחול התרגום ובביוגנזה של ריבוזומים, ומשחק תפקיד שמור אבולוציונית בבקרה על תהליכי הגדילה התאית.
הרגישות המוגברת למעכבי mTORC1 שמפגינות רקמות סרטניות בעכברי מודל שעברו אקטיבציה אונקוגנית של מסלול ה-PI3K-Akt, מעידות על חשיבות האקטיבציה של mTORC1 במורד הזרם ל-Akt לתהליכי הגדילה התאית.
על אף שהיה ידוע בעבר כי אקטיבציה של Akt משפיעה גם על הסובסטרטים של mTORC1 - למשל S6K1 או 4E-BP1, החוקרים התקשו לחשוף את המנגנון שבאמצעותו Akt עושה זאת.
בשנת 1998 היו חוקרים שטענו כי Akt מזרחן את mTORC1 באתר Ser2448, אך אנליזה של מוטציות לא הצליחה לחשוף חשיבות פונקציונלית כלשהי מזרחון זה.
מחקרים מאוחרים יותר (מ-2005) מצאו כי החלבון S6K1, ולא Akt, הוא שאחראי על הזרחון באתר זה של mTORC1.
אם כן, Akt מזרחן הן את TSC2 והן את PRAS40 ומונע מהם לעכב את mTORC1, וכך, באופן בלתי ישיר, גורם לאקטובו של mTORC1.
Akt יכול לגרום לפרוליפרציה תאית (שגשוג תאי) דרך מספר רב של חלבוני מטרה הנמצאים במורד הזרם לו, ומבקרים את מחזור התא.
למשל, Akt יכול לזרחן את CDKN1B (p27Kip1; מעכב קינאזות תלויות ציקלין שונות המוציאות לפועל, למעשה, את מחזור התא) באתר Thr157, והדבר מוביל לקשירה של CDKN1B על ידי חלבון ממשפחת 14-3-3 בציטוזפלזמה.
יכולתו של Akt למנוע את הלוקליזציה של CDKN1B לגרעין התא, מחלישה את יכולתו של CDKN1B לעכב את מחזור התא.
זרחון של CDKN1B בתיווכו של Akt אינו דרוש לאפקט של פרוליפרציה בכל המערכות בטבע, ולמשל האתר Thr157 אינו שמור בגרסאות אחרות של החלבון p27 אצל מכרסמים.
בנוסף, Akt מעכב את ביטויו של CDKN1B באמצעות זרחון ועיכוב של פקטורי שעתוק ממשפחת FOXO הדרושים לשעתוק שלו.
כמו כן, נמצא כי Akt יכול לזרחן גם את החלבון p21Cip1/Waf1 באתר Thr145, וכמו במקרה של CDKN1B - הדבר מוביל ללוקליזציה של p21 בציטופלזמה.
דרך נוספת באמצעותה יכול Akt לעכב את ביטויו של p21 היא זרחון ואקטוב של החלבון MDM2, שגורם לבקרה שלילית (down-regulation) על שעתוק של p21 בתיווך-p53.
Akt יכול להניע פרוליפרציה תאית גם באמצעות זרחון החלבונים GSK3, TSC2 ו-PRAS40, שלהם תפקיד בסינתזה ובשמירה על יציבות של חלבונים שונים המעורבים בכניסה למחזור התא.
כאשר GSK3 נמצא ממצב הפעיל שלו (לא מזורחן), הוא יכול לזרחן את הציקלינים של שלב G1 - ציקלין D וציקלין E וכן את פקטורי השעתוק c-jun ו-c-myc, אשר משחקים תפקיד חשוב במעבר משלב G1 לשלב S (הכפלת הדנ"א), וכך לסמן אותם לדגרדציה פרוטיאוזומלית.
על כן, כאשר Akt מזרחן ומעכב את GSK3, הוא למעשה מגביר את היציבות של החלבונים הללו.
Akt שולט גם על הבקרה של תרגום של חלבונים החיוניים להתקדמות של מחזור התא, על ידי זרחון של TSC2 ושל PRAS40 וכתוצאה מכך אקטיבציה של mTORC1; על אף שתפקידו המפורסם ביותר הוא הנעת הגדילה התאית, mTORC1 הוא גם בקר חשוב ביותר של תהליכי הפרוליפרציה התאית.
בין היתר, mTORC1 (במצב פעיל) גורם לעיכוב של מעכב התרגום 4E-BP1, שמעכב את פקטור אתחול התרגום eIF4E החיוני לתהליך התרגום.
כך שלמעשה, Akt מוביל בסופו של דבר לאקטיבציה של mTORC1, וכתוצאה מכך לעיכוב של 4E-BP1 ולאקטיבציה של eIF4E, שמקדם תרגום של חלבוני מטרה רבים, בהם אלו המקודדים לציקלין D1 ול-c-myc.
Akt, אם כן, מבקר תהליכי שגשוג תאי על ידי מספר רב של מסלולים ביוכימיים משלימים במורד הזרם שלו, בדומה לאופן בו הוא מבקר גם את תהליכי ההישרדות והגדילה התאית.
Akt משחק תפקיד חשוב הן בקידום אנגיוגנזה פיזיולוגית (נורמלית) והן בקידום אנגיוגנזה פתולוגית (במצבי מחלה), באמצעות השפעה על תאים אנדותליאליים וכן על תאים מייצרי אותות להיווצרות אנגיוגנזה (כגון תאים סרטניים).
בתאים אנדותליאליים, מסלול ה-PI3K-Akt מאוקטב על ידי גורם הגידול VEGF.
כאשר Akt מזרחן את חלבוני המטרה שלו, הוא תורם להישרדות, גדילה ושגשוג של תאי האנדותל.
בנוסף, Akt מאקטב גם את החלבון eNOS (endothelial nitric oxide synthase) באמצעות זרחון ישיר באתר Ser1177. השחרור של החנקן החמצני המיוצר על ידי eNOS יכולה להמריץ וזודילטציה (הרחבת כי דם), עיצוב צורה מחדש של כלי הדם (remodeling) ואנגיוגנזה.
כמו כן, מסלולי מעבר אותות שמפעיל Akt מביאות גם לביטוי מוגבר של פקטורי השעתוק HIF1A ו-HIF2A, לפחות באופן חלקי, באמצעות פעילות של mTORC1. כאשר מתרחשת אקטיבציה של HIF1A בתאים אנדותליאליים ובתאים נוספים אחרים, הדבר גורם לביטוי ולהפרשה של VEGF ושל פקטורים אנגיוגניים אחרים.
ב-2 אופנים אלו, Akt מקדם תהליכי אנגיוגנזה באמצעות מסלולי אותות אוטוקריניים ופרקריניים.
בתגובה לגורמי גידול, Akt מפעיל מסלולי אותות שמבקרים ספיגת נוטריינטים לתוך התא באמצעות מגוון חלבוני מטרה.
אחד מהתפקידים הפיזיולוגיים המשמעותיים ביותר של Akt הוא זירוז ספיגת גלוקוז בתגובה לאינסולין.
Akt2, האיזופורם המרכזי שקיים ברקמות שמגיבות לאינסולין, נקשר לבועיות המכילות Glut4, ואקטיבציה של Akt2 מובילה לטרנסלוקציה של Glut4 לממברנת התא.
על אף שהמנגנון באמצעותו הדבר מתרחש אינו ברור די צרכו עדיין, מסתבר שהחלבון AS160 (שהוא בעל פעילות GAP על חלבונים ממשפחת Rab) הוא חלבון מטרה מרכזי של Akt2 שמעורב בתהליך.
Akt מזרחן את AS160 ב-5 אתרים שונים, כאשר החשובים שבהם הם Ser588 ו-Thr642; כאשר חוקרים עשו מוטציות ל-2 האתרים אלו והחליפום בחומצת האמינו אלנין, יכולת הטרנסלוקציה של Glut4 אל ממברנת התא כתגובה לאינסולין - נחסמה.
כאשר Akt מזרחן את AS160, הוא מעכב את יכולת ה-GAP שלו, ודבר זה מאפשר לחלבוני GTPase ממשפחת ה-Rab להיות טעונים GTP ופעילים, וכך לזרז טרנסלוקציה של Glut4 לממברנת התא.
קיימים גם מסלולים שאינם תלויים ב-AS160, באמצעותם Akt מבקר את תהליך הטרנסלוקציה של Glut4 לממברנת התא, למשל באמצעות הקינאז PIKfyve.
Glut1 הוא הטרנספורטר העיקרי של גלוקוז לתוך התא ברוב סוגי התאים, ושלא כ-Glut4 - הבקרה על Glut1 נעשית בעיקר באמצעות שינויים ברמות הביטוי שלו.
אקטיבציה של mTORC1, בין היתר באמצעות זרחון של TSC2 ושל PRAS40 על ידי Akt, יכולה להביא הן לשעתוק תלוי-HIF1A של הגן Glut1 והן לתרגום של ה-mRNA של Glut1 (באמצעות eIF4E).
ניתן לראות לעיתים קרובות ברקמות סרטניות אקטיבציה של מסלול PI3K-Akt והצטברות של HIF1A, ונראה שזהו אחד ההסברים לרמות הגבוהות של Glut1 ולספיגה המוגברת של גלוקוז הנצפים בגידולים סרטניים.
אקטיבציה של Akt יכולה לחולל שינויים גם במטבוליזם של ליפידים וגלוקוז בתוך התאים.
לאחר כניסתו לתוך התא, גלוקוז מזורחן לגלוקוז-6-פוספט באמצעות האנזים הקסוקינאז.
גלוקוז-6-פוספט יכול להיות מאוחסן בתא כגליקוגן או להיכנס למסלול הגליקוליזה, ול-Akt יש את היכולת לבקר את 2 המסלולים האלו.
סוגים רבים של RNA מיוצאים מגרעין התא, בהם tRNA, mRNA, sRNA ו-rRNA.
שחקן מרכזי בייצוא ה-RNA מגרעין התא לציטופלזמה הוא החלבון ALYREF, שמגויס ונקשר ל-mRNA בשלב השחבור החליפי.
כאשר הזריקו נוגדנים ל-ALYREF, יכולת ייצוא ה-mRNA מגרעין התא נחסמה, מבלי לפגוע במנגנוני שינוע אחרים.
ALYREF עובר לוקליזציה ל-nuclear speckles, ושם נקשר ל-PIP3. Akt מזרחן את ALYREF באתר Thr219, וזרחון זה הוא חיוני לקישורו ל-PIP3.
כאשר הורידו את רמת הביטוי של ALYREF באמצעות שימוש ב-siRNA, פחתה יכולת ייצוא ה-mRNA מגרעין התא לציטופלזמה וכן פחתה יכולת הפרוליפרציה (שגשוג) התאית.
באופן זה, זרחון של ALYREF הוא מנגנון נוסף באמצעותו יכול Akt לבקר תהליכים בתא - על ידי דחיפה לייצוא mRNA של גנים המקודדים לחלבונים המעורבים בבקרה של מחזור התא, מגרעין התא לתרגום בציטופלזמה.
מסלול PI3K/AKT הוא מסלול מעבר האותות שבו קיים מספר המוטציות הרב ביותר בגידולים סרטניים אצל בני אדם, בלמעלה מ-40% מכלל סוגי הגידולים השונים.
לעיתים קרובות Akt2 עובר אמפליפיקציה (או: ביטוי ביתר) בגידולים הסרטניים השונים, כך שרמת פעילותו גבוהה יותר - אצל 16% מחולי סרטן הלבלב, 13% מחולות סרטן השד ו-5-10% מחולי סרטן השחלה, הריאות ושלפוחית השתן.
לעומת זאת, Akt1 עובר אמפליפיקציה בשיעור נמוך יותר בסוגי הסרטנים השונים - אצל 20% מחולי סרטן ערמונית נוירואנדוקריני (NPEC), 10% מחולי סרטן הלבלב ו-3-5% מחולות סרטן השד וסרטן שחלות נסיובי.
אמפליפיקציה של Akt3 מתרחשת בשיעור גבוה בקרב חולות סרטן השד, וכן בקרב 25% מחולי סרטן ערמונית נוירואנדוקריני.
לעומת זאת, ב-Akt2 כמעט ואין מוטציות שגורמות לפעילות יתר שלו, לפחות על פי הידוע עד כה.
דרך נוספת שיכולה לגרום לעלייה ברמת הפעילות של Akt היא באמצעות החלבונים שנמצאים במעלה הזרם אליו ומבקרים את פעילותו, כדוגמת PTEN, PHLPP, ו-PP2A.
לדוגמה, מוטציות בחלבון PTEN (בקר שלילי של Akt) הגורמות לאיבוד הפונקציונליות של PTEN, ועל כן לפעילות קבועה של Akt, נפוצות בסרטן רירית הרחם, בסרטן הערמונית ובגליובלסטומה.
"Al di là" (בעברית: "מֵעֵבֶר") הוא שיר מאת המלחין האיטלקי קרלו דונידה למילים מאת מוגול.
את השיר הקליטה הזמרת בטי קרטיס.
המילים באנגלית נכתבו בידי ארווין דרייק.
השיר ייצג את איטליה באירוויזיון של שנת 1961. קרטיס ביצעה את השיר באיטלקית, בתחרות שנערכה ב-18 במרץ 1961 בהיכל הפסטיבלים בעיר קאן שבצרפת.
השיר נשלח לאירוויזיון בעקבות זכייתה של קרטיס בפסטיבל סן רמו שנערך ב-2 בפברואר 1961. בין השנים 1958 ל-1966 השיר הזוכה בפסטיבל סן רמו נשלח לייצג את איטליה באירוויזיון.
ב-1962 הקליטה את השיר הזמרת האמריקאית-איטלקייה קוני פרנסיס, בתחילה באיטלקית, ובהמשך אותה שנה הקליטה גרסה דו לשונית של השיר.
פרנסיס כתבה את המילים באנגלית במקום להשתמש בגרסה של ארווין דרייק.
דונידה מוכר בארצות הברית מכתיבת השיר "Uno dei tanti", או הגרסה באנגלית "I (Who Have Nothing)".
בארצות הברית השיר "Al di là" משויך בעיקר לזמר אמיליו פריקולי.
הוא שר את השיר בסרט "הרפתקה ברומא" משנת 1962, בכיכובם של טרוי דונהיו וסוזן פלאשט, בו הוא מופיע במועדון לילה.
הסינגל בביצועו שיצא באותה שנה הגיע למקום השישי במצעד שיר הפופ של הבילבורד, ולמקום השלישי במצעד easy-listening.
במצעד השנתי דורג השיר בביצוע פריקולי במקום ה-48. פריקולי הקליט גרסה מעט שונה של השיר לאלבום.
במצעד הסינגלים הבריטי הגיע גרסה זו למקום השלושים, ושהתה במצעד Record Retailer Top 50 במשך 14 שבועות.
המוזיקאי אל הירט גם הופיע בסרט "הרפתקה ברומא" והוא מנגן את השיר בסצנת מועדון הלילה.
הוא הקליט גרסת כיסוי משלו לאלבום "Honey in the Horn" משנת 1963.
הזמר ג'רי וייל הקליט גרסה משלו באלבומו "Arrivederci, Roma" משנת 1963.
זמרי ריי צ'ארלס הקליטו גרסת כיסוי של השיר בשנת 1964, שהגיע למקום ה-29 במצעד בילבורד הוט 100.
הזמר אל מרטינו הקליט גרסה באיטלקית של השיר לאלבומו "Voices of Al Martino" משנת 1963 שיצא בחברת התקליטים קפיטול רקורדס.
סרג'ו פרנקי, זמר איטלקי-אמריקאי, הקליט ב-1968 את השיר ב-RCA Victor לאלבומו "Wine and Song".
הזמר פטריציו בואנה הקליט ב-2015 את השיר בחברת דקה גרסה באנגלית ובאיטלקית לאלבומו "Viva la Dolce Vita".
אמןשנהמיקומי שיאITAUSבטי קרטיס196111—לוצ'אנו טאז'ולי3—אמיליו פריקולי26טוני דלארה32—קוני פרנסיס1962—90זמרי ריי צ'ארלס1964—29
השם הערבי , שפורסם בשם AlSaudiah, הוא תחום של קוד מדינה בינלאומי בערב הסעודית.
הדומיין ברמה העליונה הותקן ב-DNS ב-5 במאי 2010. הוא היה בין התחומים הראשונים ברמה העליונה הלא-לטינית שיצאו לשידור חי אי פעם.
ארגונים ממשלתיים הצליחו לרשום את שם הדומיין לראשונה בין התאריכים 31 במאי 2010 עד 12 ביולי 2010, ואחריו השקה ציבורית כעבור כמה חודשים.
עד שנת 2013 נרשמו 1,939 שמות דומיין של AlSaudiah.
רק אנשים או גופים הקשורים לסעודיה יכולים להירשם לתחום.
הדומיין ברמה העליונה מנוהל על ידי מרכז המידע לרשת הסעודית (SaudiNIC).
שם ה-ASCII של תחום זה במערכת שמות הדומיינים הוא xn - mgberp4a5d4ar, המתקבל על ידי יישום הכללים הבינלאומיים לשמות דומיין ביישומים (IDNA) לתרגום ייצוג היוניקוד.
לערב הסעודית מוקצית גם סיומת האינטרנט .sa.
לוקה מרצאנו (; נולד ב-23 באוקטובר 2000), ידוע בשם הבמה שלו, Aka 7even, הוא זמר-יוצר וראפר איטלקי.
משפחתו של מרצאנו מונה חמישה אחים, כשהוא הצעיר מביניהם.
בגיל חמש היה מספר ימים בתרדמת, לאחר שלקה בהתקף אפילפסיה, שנבע מדלקת המוח.
בריאותו חזרה למיטבה במהרה, והוא ואחיו הגדול, דומניקו, החלו להתעניין בתחום המוזיקה.
בשנת 2017 השתתף בגרסה האיטלקית ל-"The X Factor", אך לא הצליח לעבור את שלב האודישנים.
לאחר מכן הוציא לאור מספר סינגלים ואת המיני-אלבום Chiaroscuro.
לאחר תוכנית ה-"X Factor" החל מראצנו להוציא שירי היפ הופ תחת שם הבמה "Aka 7even".
בין השירים שהוציא לאור נמנה "Coco", בהשתתפות ביונדו.
בסוף שנת 2020 השתתף במהדורה ה-20 של תחרות הכישרונות Amici di Maria De Filippi.
הוא הגיע למקום השני במקצה ה"זמרים" ולמקום הרביעי בתחרות הכללית.
במאי 2021 הוציא לאור את אלבום הבכורה שלו, Aka 7even, שהגיע בשיאו למקום השלישי במצעד האלבומים של איגוד תעשיית ההקלטות האיטלקי.
ב-14 בנובמבר 2021 זכה בפרס המוזיקה של MTV אירופה למופע האיטלקי הטוב ביותר.
ב-4 בדצמבר 2021 הכריזה רשות השידור האיטלקית (RAI) כי Aka 7even עתיד להשתתף בפסטיבל סן רמו 2022, הקדם האיטלקי לאירוויזיון 2022. בגמר הוא הגיע למקום ה-13. שירו לאירוע, "Perfetta così" הגיע למקום ה-91 במצעד הסינגלים האיטלקי.
שם פרטים מיקום תארים ITAAka 7evenיצא לאור: 21 במאי 2021
חברת תקליטים: קולומביה, סוני מיוזיק אנטרטיינמנט
פורמט: הורדה דיגיטלית, הזרמת מוזיקה, תקליטור 3FIMI: פלטינה
שם פרטים מיקום תארים ITAChiaroscuroיצא לאור: 17 במאי 2019
פורמט: הורדה דיגיטלית, הזרמת מוזיקה, תקליטור —
אל מונטזה היא רשת המרכולים הגדולה ביותר בבחריין.
מטה החברה הראשי נמצא בעיר מוחראק, בחריין, מלבדו מפעילה החברה כ-30 סניפים נוספים בבחריין, ערב הסעודית וקטר.
החברה הוקמה בשנת 1984, בעיר מוחראק ובהמשך פתחה החברה עוד כ-10 סניפים בערים רפאע, חמד, מנאמה, סיתרה, עיסא, ערד, חורה וגלעלי.
בשנת 2002, החרימה החברה מוצרים אמריקאים, כמחאה על יחסה של ישראל כלפי הפלסטינים בגדה המערבית.
בשנת 2013, התרחבה לשווקים נוספים והחלה למכור מוצרי נייר, צילום מסמכים לעסקים, מוסדות חינוך וסטודנטים.
בשנת 2015, פתחה את סניף האקספרס הראשון שלה בעיר מוחראק.
בשנת 2018, החרימה החברה מוצרים המיוצרים בדנמרק בעקבות פרסום קריקטורות נגד הנביא מוחמד.
2" הוא שיר שהוקלט על ידי להקת הבנים הדרום קוריאנית BTS ויצא לאור כחלק מהאלבום Love Yourself: Tear.
ב-7 בנובמבר 2018, הגרסה היפנית של השיר שוחררה דרך דאף ג'אם כסינגל היפני התשיעי שלהם.
יחד עם שחרור רשימת השירים של Love Yourself: Tear, אישרה ביג היט ש-"Airplane Pt.
2" הוא המשך לשיר "Airplane", אחד השירים במיקסטייפ של ג'יי-הופ.
בראיון על מאחורי הקלעים של האלבום סיפר RM, שכאשר המנכ"ל באנג סי-היוק שמע לראשונה את "Airplane", השיר היה נשמע לו כמו שיר של BTS, מה שגרם להם לכתוב לשיר חלק שני.
BTS קידמו את הגרסה הקוריאנית של השיר ב, כולל מיוזיק בנק, , ואם קאונטדאון.
בנוסף, הגרסה הקוריאנית קודמה בשידור חי במופע של אלן דג'נרס ב-25 במאי, למרות שהיא שוחררה רק באינטרנט.
ב-1 בדצמבר 2018 ביצעו BTS את השיר ב בסיאול ושבועיים לאחר מכן ביצעו אותו שוב בטקס בהונג קונג.
הביקורת שקיבל השיר הייתה חיובית.
2" יש "הוק" ממכר שמתאים בדיוק לחודשי הקיץ.
ביקורת האלבומים הקוראניים הפופולרית כינתה אותו אופנתי ומלא בקצב לטיני בעוד שאליאס לייט מ"רולינג סטון" אמר כי "Airplane Pt.
2" מזכיר את הסגנון של השיר של 50 סנט.
ב"פיצ'פורק" טען שלדון פירס שהשיר הוא "פופ מוצלח".
קריסטל בל מ-MTV תיארה את השיר כ"קליט ועדכני, אנלוגיה חלומית לחייהם של כוכבי פופ".
בנוסף שיבחה בל את BTS ואמר: "לראות את BTS מבצעים את השיר בשידור חי זה לצפות בשבעה ובשליטה המלאה שלהם באמנות, שבה כל תנועה עדינה היא חלק מסיפור גדול יותר".
הביקורת של אלכסיס פטרידיס ב"גרדיאן" הייתה מעט מעורפלת וקבעה שהשיר נשמע כמו שיר פופ בריטי רגיל, עם כל הטוב והרע הכרוך בכך.
עם שחרורו נמכרה הגרסה הקוריאנית של השיר ביותר מ-10,000 עותקים בארצות הברית.
+מפרסםרשימהדירוגספוטיפייהטובים ביותר של 2018: קיי-פופ21
"Airplane pt 2" הוא במפתח סי מינור, בקצב של 140 פעימות לדקה ובאורך 3:30 דקות.
זהו שיר בהשראת פופ לטיני עם מילים שמדברות על כמה רחוק חברי הלהקה הגיעו, על הרצון להצליח ועל היכולת לטייל ברחבי העולם ולשיר את המוזיקה שלהם.
הקרדיטים נלקחו מהערות האלבום Love Yourself: Tear.
פידוג - מפיק, קלידים, סינתיסייזר, עיבוד ווקאלי וראפ, עריכה דיגיטלית, מהנדס הקלטה
באנג סי-היוק – מפיק, קלידים
סלואו ראביט – עיבוד ווקאלי, מהנדס הקלטות
סופרים בוי – עיבוד ראפ, מהנדס הקלטות
היס נויז - עריכה דיגיטלית
+מקוםתאריםמכירות (PMB)זהב20,000 נתוני מכירות + סטרימינג המבוססים על התואר בלבד.
"Aitäh" (בעברית: "תודה") הוא שיר שהוקלט על ידי הלהקה האסטונית 5מינוסט בהשתתפות הזמר סאס הנו.
הוא יצא לאור ב-3 בדצמבר 2018, בהוצאת חברת התקליטים לג'נדרן רקורדס, כסינגל שלא מתוך אלבום אולפן.
השיר נכתב והופק על ידי חברי הלהקה וסאס הנו.
השיר הגיע למקום הרביעי באסטי טיפ-40, מצעד הפזמונים השבועי של אסטוניה.
הווידאו קליפ הרשמי של השיר הועלה ליוטיוב ב-3 בדצמבר 2018.
נכון ליולי 2024 עומד מונה הצפיות של הקליפ על למעלה מ-3 מיליון צפיות.
אזורתאריך יציאהפורמטחברת תקליטיםמקורעולם3 בדצמבר 2018סטרימינג • הורדה דיגיטליתלג'נדרן רקורדס
איירוולקס היא חברה טכנולוגית גלובלית המספקת פתרונות פיננסיים מקוונים, חשבונות בנק דיגיטליים והמרת מט"ח.
נכון לשנת 2022, מעסיקה החברה כ־1,400 עובדים, מספקת שירותים ללקוחות ב-130 מדינות ומפעילה סניפים ב-20 מדינות בעולם וביניהן: בריטניה, אוסטרליה, ארצות הברית, סין ועוד.
מטה החברה הראשי ממוקם בסינגפור.
החברה הוקמה בשנת 2015 במלבורן אוסטרליה, במטרה לספק שירותי בנקאות מקוונים ופיתוח פתרון לביצוע עסקאות בינלאומית בצורה נוחה ומהירה.
בשנת 2016, גייסה החברה כ-3 מיליון דולר ושנה לאחר מכן השיקה את פלטפורמת התשלומים הראשונה שלה.
בשנת 2021, דורגה על ידי עיתון העסקים פורבס כאחת החברות בעלות הצמיחה המהירה ביותר בעולם.
בשנת 2022, הוגדרה על ידי CB Insights כאחת מחברות הפינטק החדשניות ביותר בעולם.
בשנת 2023, הכריזה החברה על התחלת פעילותה בישראל ובהמשך השנה שוויה של החברה הוערך בכ-5 מיליארד דולר.
עד שנת 2024, הצליחה החברה לגייס מעל ל-900 מיליון דולר בסבבי גיוס שונים ובין המשקיעים נמנים Sequoia Capital, DST Global ו-Tencent.
חשבונות בנק מקוונים – מאפשרים לעסקים לפתוח חשבונות בנקאיים מקומיים ביותר מ-11 מדינות, כולל ארצות הברית, הממלכה המאוחדת, אוסטרליה, הונג קונג ועוד.
תשלומים בינלאומיים – העברת כספים מהירה בעלויות מופחתות לעסקים ברחבי העולם.
כרטיסי אשראי עסקיים – הפקת כרטיסי אשראי פיזיים ווירטואליים לניהול הוצאות עסקיות.
המרת מט"ח – המרת מטבעות במגוון שערים תחרותיים עבור לקוחות פרטיים ועסקיים.
Airport (בעברית: נמל תעופה) הוא סינגל של להקת הפאוור פופ/גל חדש הבריטית The Motors.
השיר יצא לאור ב-19 במאי 1978 על ידי חברת התקליטים וירג'ין רקורדס, והגיע למקום הרביעי במצעד הסינגלים הבריטי.
ב-1 ביולי 1978, הסינגל קיבל מעמד של אלבום כסף על ידי איגוד תעשיית ההקלטות בבריטניה על מכירות של למעלה מ-250,000 עותקים.
הוא גם הגיע למקום ה-19 בדרום אפריקה ב-24 בנובמבר 1978.
השיר נכתב על ידי הזמר אנדי מקמאסטר בשנת 1976. לאחר מכן עבר מקמאסטר מקלידים לבס באלבום הראשון של הלהקה.
לאחר יציאת אלבום הבכורה שלהם ב-1977, המוטורס התרחקו מסאונד הפאב רוק שלהם לסגנון גל חדש עם סינתיסייזרים (הבולטים ביותר בשירים שמקמאסטר כתב בעבר) ומנגינות מוכרות.
בסקירת האלבום "The Motors Greatest Hits" משנת 1981, לאנס פיליפס (ב-Rough Guide to Rock) מתאר את "Airport" כ"בולט באופן טבעי" וכי "השאר לא ממש תואם".
פיליפס גם מגיב על הכללת השיר באלבום משנת 1978 Approved by the Motors, ואומר שלמרות הופעתו, האלבום לא הצליח להיות הצלחה מסחרית.
הערך של המוטורס באנציקלופדיה למוזיקה פופולרית מציין כי "נמל תעופה" הפך ליצירה מוזיקלית המלווה לעיתים קרובות צילומים של מטוסים או נמלי תעופה.
האנציקלופדיה מצביעה על כך שהפופולריות של השיר לא האריכה את חיי הלהקה, שחבריה התחלפו עד סוף השנה.
אנדי מקמאסטר - סולן/סינתיסייזר/גיטרה בס
Album of the Year ("אלבום השנה") הוא אלבומם השישי והאחרון של להקת פיית' נו מור, והיחיד שבו השתתף הגיטריסט ג'ון הדסון.
למרות שמו, האלבום לא התקבל בהתלהבות בידי המעריצים, שחשו כי הלהקה סטתה מהסגנונות שהביאו לתהילתה.
סולן הלהקה מייק פאטון עצמו ציין, כי הם התחילו ליצור "מוזיקה גרועה".
נכון ליולי 2007, האלבום מכר 217,000 עותקים בארצות הברית, והיה לאלבום הלהקה עם היקף המכירות הנמוך ביותר בהשוואה לקודמיו.
אולם, באוסטרליה האלבום הגיע למקום הראשון במצעד הפזמונים והגיע למעמד אלבום פלטינה כאשר מכר 70,000 עותקים.
"Mouth to Mouth" (הדסון/פאטון/בורדין/גולד) - 3:48
"Ashes to Ashes" (הדסון/פאטון/בורדין/גולד/בוטום) - 3:37
"She Loves Me Not" (פאטון/בורדין/גולד) - 3:29
"Paths of Glory" (הדסון/פאטון/בורדין/גולד/בוטום) - 4:17
"The Big Kahuna" בגרסת האלבום ביפן - 2:20
"Light Up and Let Go" בגרסת האלבום ביפן - 3:07
ג'ון הדסון - גיטרה חשמלית
בילי גולד - גיטרה בס
"Alejandro" (בעברית: "אלחנדרו") הוא הסינגל השלישי מתוך המיני-אלבום השלישי של זמרת הפופ האמריקאית ליידי גאגא, The Fame Monster.
השיר יצא לאור ב-20 באפריל 2010, ונכתב והופק על ידי גאגא ורד וואן.
כמו כן, הוא נכתב בהשראת הפחד של גאגא מקיום יחסי מין.
מבחינה מוזיקלית, זהו שיר סינת'פופ.
מבקרי מוזיקה הפנו כלפי השיר ביקורות חיוביות וציינו כי הוא מושפע מיצירות הפופ של אייס אוף בייס, אבבא ומדונה.
במצעדים, כמו הסינגלים הקודמים, זכה השיר להצלחה רבה והגיע למקומות הראשונים באירלנד, יוון, ישראל, רוסיה, בולגריה, ונצואלה, גרמניה ועוד, ונכנס לחמשת המובילים באירופה, אוסטרליה, אוסטריה, איטליה, שוודיה, שווייץ ועוד.
בארצות הברית הגיע למקום ה-5 במצעד הבילבורד הוט 100 ובכך הפך לסינגל השביעי של גאגא ברצף שנכנס לעשרת המובילים במצעד ובנוסף, השיג במדינה תואר פלטינה מרובעת.
בעולם מכר מעל כ-6 מיליון עותקים.
קליפ השיר הופק על ידי צלם האופנה סטיבן קליין בהשראת אהבתה של גאגא לחבריה ההומוסקסואליים וההערצה שלה לאהבה הומוסקסואלית.
בווידאו, גאגא נראית ברקע חשוך רוקדת עם קבוצת חיילים שמתפשטים בהמשכו, סצנה שמראה אותה בולעת שרשרת צלב, ולקראת סופו נראית עם גבר על מיטה ושרה למיקרופון את הפזמון.
הקליפ היה שנוי במחלוקת וקיבל ביקורות מעורבות אך המבקרים החמיאו לרעיון ולטבע האפל שלה, בעוד הליגה הקתולית בארצות הברית מתחה ביקורת על גאגא בשל חילול הקודש כביכול.
לקידומו היא הופיעה איתו בעונה התשיעית של תוכנית המציאות אמריקן איידול, בתוכנית "Today Show" ובכל סבב ההופעות שלה מאז צאתו בשנת 2010.
גאגא כתבה והפיקה יחד עם רדוואן את "Alejandro" באולפני "FC Walvisch" באמסטרדם.
בראיון ל-"Fuse TV" היא אמרה כי ההשראה מאחורי השיר היא "מפלצת הפחד שלה מגברים".
מגזין בילבורד תיאר את "Alejandro" כשיר סינת'פופ עם "פעימת יורופופ פוסעת".
השיר מושפע מהלהקות השוודיות אבבא ואייס אוף בייס במקצבים האחרונים של השיר בקול ובמנגינה.
השיר נפתח במנגינה הראשית מהיצירה ההונגרית "צ'רדש" מאת המלחין האיטלקי ויטוריו מונטי המנוגן בכינור, המשמיעה את גאגא שבמצוקה (מדברת במבטא ספרדי) אומרת: "אני יודעת שאנחנו צעירים ואני יודעת שתאהב אותי, אבל אני פשוט לא יכול להיות איתך ככה יותר, אלחנדרו".
לאחר מכן השיר מתחלף לקצב יורופופ דוהר.
גאגא נפרדת ממאהביה לשעבר במקהלת קדם-לב מרירה בה היא שרה: "אתה יודע שאני אוהבת אותך, ילד, חם כמו מקסיקו, תשמח!
בשלב הזה אני צריכה לבחור, אין מה להפסיד".
בסוף השיר גאגא נפרדת משלושת גבריה - אלחנדרו, פרננדו ורוברטו.
על פי התווים המפורסמים ב-"Musicnotes.com" על ידי חברת "Sony / ATV Music Publishing", השיר מוגדר בחתימת זמן משותף, עם קצב מתון של 99 פעימות לדקה.
הוא מורכב במפתח של מינור B עם טווח ווקאלי של גאגא המשתרע בין F♯3 ל-G4. לשיר יש רצף בסיסי של Bm – D – F♯m בהתקדמות האקורדים שלו.
הטקסטים מדברים על גאגא שמגנה על עצמה מפני קבוצה של גברים לטיניים ויש לה מספר רמיזות של להקת אבבא, כולל התייחסות לשיר שלהם "פרננדו" משנת 1976, שגאגא ציטטה כאחת מההשפעות שלה.
במקור, "Dance in the Dark" תוכנן לצאת כסינגל השלישי מהמיני אלבום, The Fame Monster, כהעדפה של חברת התקליטים של גאגא.
עם זאת, גאגא ראתה בבחירה של "Alejandro" כסינגל השלישי כבחירה הנכונה.
באותה תקופה נחשפה מריבה בינה לחברת התקליטים שלה שם בסופו של דבר הוחלט כי "Alejandro" נבחר כסינגל הרשמי.
באמצעות חשבונה בטוויטר, היא העירה על ההחלטה באומרו כי, "אלחנדרו ברדיו.
לעזאזל זה נשמע כל כך טוב, עשינו את זה מפלצות קטנות".
הסינגל נשלח רשמית לרדיו ב-20 באפריל 2010 בארצות הברית.
ביציאתו, "Alejandro" קיבל ביקורות חיוביות ממבקרי המוזיקה.
כריס ראיין מערוץ MTV תיאר את השיר כ-"פאיאן שופע לאהבה "חמה כמו מקסיקו".
אוון סוודי מהמגזין PopMatters אמר כי השירה של גאגא נשמעת כמו של הזמרת הקולומביאנית שאקירה בפזמון השיר.
בן פטשניק ממגזין NME כינה את השיר כ-"קליל".
מייקל האברד מהאתר MusicOMH החמיא לשיר כ-"קליט להפליא, פשוט מטעה וממלנכולי להפליא".
עם זאת, שרה חג'יבאג'רי ממגזין טיימס דחתה אותו בגלל היותו "רעש לטיני מכאיב" וג'יימס ריד מהעיתון בוסטון גלוב נתן גם הוא ביקורת שלילית על השיר, וכתב כי הוא שיר ריקודים פושר בו היא חוזרת על כותרת השיר שוב ושוב כאילו אין לה דבר טוב יותר לומר".
השיר זכה בשיר מחול הפופ הטוב ביותר בטקס פרסי "Annual International Dance Music Awards", באירוע הגדול שהתקיים במהלך ועידת מוזיקת החורף לשנת 2011.
ההשוואות עם להקות מוזיקת הפופ השוודיות אבבא ואייס אוף בייס היו קבועות בביקורות כלפי השיר.
פול לסטר מהערוץ הבריטי BBC הרגיש כי "אלחנדרו נע בקצב של אס אוף בייס".
לינדזי פורטייה ממגזין הבילבורד השוותה אותו ל-"Don't Turn Around" של אייס אוף ו-"Fernando" של אבבא, והוסיפה כי: "מאת סוף השיר, אלחנדרו, פרננדו ורוברטו הם לא היחידים שנשלחו לארוז - המאזין רוקד ממש מאחוריהם".
סאל סינקמאני ממגזין Slant גם עשה חיבור של השיר עם להקת אייס אוף בייס וקרא לשיר "הומאז עבורם".
סטיבן תומאס ארלוויין מאתר הביקורות AllMusic ציין את השיר כ-"עדכון מעודכן של אבבא".
מיקאל ווד מהעיתון לוס אנג'לס טיימס כינה את השיר כ-"מבעבע" והשוואה אותו גם אל להקת אבבא בהמשך.
ג'ון דולן ממגזין הרולינג סטון כינה את השיר כ-" זיוף אוהב של אבבא".
סקוט פלגננהוף מפיצ'פורק מדיה ציין כי אף על פי ש"אלחנדרו הוא מורף של אבבא, הוא יוצא מודרני מאוד, בין השאר מכיוון שהפופ וההיפ הופ האמריקאי שואבים כיום המון ממוזיקה יורופופ, היי ארג ומרקוד".
פיצג'רלנד מהעיתון וול סטריט ג'ורנל "השווה את השיר לסינגל של מדונה משנת 1987, "Who's That Girl".
רוברט קופסי מהמגזין Digital Spy נתן לשיר חמישה מתוך חמישה כוכבים והשווה אותו לשיר של מדונה "La Isla Bonita" ושירי אייס אוף בייס, אך הרגיש שגאגא מוסיפה "את הטוויסט שלה".
הוא גם שיבח את מנגינות השיר שתיארו אותן כ-"קליטות מטעה" ואת המילים כ-"עגומות".
בארצות הברית, "Alejandro" הופיע לראשונה במצעד הבילבורד הוט 100 במקום ה-72 ב-17 באפריל 2010. בשיאו הגיע למקום החמישי ובכך הפך ללהיט השביעי של גאגא ברציפות שנכנס לעשירייה הפותחת במדינה.